Nôtmole

In **nôtmole** is in mole wêrmei't út nôt moal meald wurdt. Eartiids wienen der saneamde banmoles of twangmoles dêr't men ferplichte wie it nôt meale te litten.

Al yn de âldheid mealden minsken harren nôt; yn it earstoan mei twa oer elkoar wriuwende stiennen, letter mei rûndraaiende hânmoles of kwearns, wer letter mei wettermoles of wynmoles.
It binne de beide molestiennen dy't yn de nôtmole it eigentlike mealwurk dogge. 
De ûnderste stien, de lizzer, sit fêst oan de flier fan de stiensouder, mei dêrboppe mei in lytse tuskenromte de loper (de mealstien dy't draaie kin).
Dêr tuskenyn falt it nôt troch it kropgat yn de draaiende loper op de lizzer. 
De ôfstân tusken de twa stiennen is troch de moolner sekuer yn te stellen troch in spesjaal meganisme, dat it 'hynder' neamd wurdt. Mei de lichtstôk wurde troch de moolner 2 of 3 balken troch hefboomwurking op of del litten, wêrtroch't de loper heger of leger komt te stean. Om it wurk fan de moolner te ferlichtsjen is yn in soad moles in regulateur makke, dy't mei middelpuntwikende krêft middels gewichten oandreaun wurdt en sa meihelpt de loper op de goede hichte ten opsichte fan de lizzer draaie te litten.
De hichte fan de ôfstelling hinget ûnder oare ôf fan de oandriuwkrêft, fan it te mealen produkt en de winske finens fan it moal. De bêste mealsnelheid wurdt by in wynmole berikt as it wjukkekrús 60 einen (wjukken) yn de minút rûndraait.
Troch skerpsel (groeven) yn de stiennen wurdt it nôt nei de bûtenside fan de stiennen dreaun en dêrtroch meald. 

It te mealen nôt wurdt earst yn it kaar boppe-op de mealkûp of mealstoel stoarten. Troch in útstreamiepening, dy't iepen of tichtsetten wurde kin, komt it nôt yn de skoddebak.
Dy bak wurdt troch in stienspil hinne-ende-wer beweegd, wêrtroch't it nôt dosearre yn it kropgat falt.
Yn de houten stienkûp wurdt it moal, troch in oan de loper fêstmakke oanjager meinomd oant it it gat fan de mealring passeart om dêrnei yn de moalpiip te fallen. Dêrnei wurdt it op de moalsouder opfong yn de mealbak, dêr't in moalsek ûnder hinget (sjoch foto hjirûnder).

## Fotogalerij

Ofbyld:Neede De Oude Molen 1.jpg|De Hollânsk Mole yn Neede, 2004
Ofbyld:Molen De Kroon Arnhem Engels kruiwerk.jpg|Ingelsk kruiwurk op rûne, stiennen mole
Ofbyld:millingEquipment-01.jpg|Mealkoppel mei mealkûp (de kaar) en skoddebak
Ofbyld:millingEquipment-02.jpg|Mealkûp (de kaar)
Ofbyld:Maalstoel De Keetmolen Ede.jpg|Mealkoppel
Ofbyld:millingEquipment-04.jpg|Mealkoppel efterside
Ofbyld:MillingEquipment-05.jpg|Skoddebak
Ofbyld:Maalstoel met stortbak De Keetmolen Ede.jpg|Mealkoppel mei de kaar (stoartbak) foar it nôt
Ofbyld:millingEquipment-03.jpg|Oandriuwing mealkoppel
Ofbyld:Aandrijfrad voor de maaleenheden De Keetmolen Ede.jpg|Oandriuwrêd (spoartsjil)
Ofbyld:Molen De Hoop Appel meelpijp.jpg|Moalpiip mei uterst linksboppe de lichtstôk
Ofbyld:Molen De Hoop Garderen paard.jpg|Hynder by de moalpiip
Ofbyld:Kruiwerk De Keetmolen Ede.jpg|Sturt bûtenkruier
Ofbyld:Kruirad De Keetmolen Ede.jpg|*[[Kruirêd]]*
Ofbyld:Vang De Keetmolen Ede.jpg|Fang (wipstôk)
Ofbyld:Luiwerk De Keetmolen Ede.jpg|Luiwurk
Ofbyld:Walderveense molen regulateur.jpg|Regulateur foar it ferstellen fan de mealstiennen
Ofbyld:Doesburgermolen regulator Ede.jpg|Regulateur foar it ferstellen fan de mealstiennen
Ofbyld:Tekening De Keetmolen Ede.jpg|Skematyske tekening


## Keppeling om utens
*[Film oer de Prins Bernhard [standertmole]]
*Film oer de nôtmole De Adriaan yn Haarlim